text: Charterturister hjem til døde biler
  06 februar 2012 kl. 16.07
  Charterturister, som vender hjem til Billund i disse dage, overraskes af den bidende kulde. Og af døde biler på parkeringspladsen. Hver dag skal snesevis biler have starthjælp.
  TV SYD sender direkte fra lufthavnen kl. 19.30. 
  Når aftenens fem ankomster fra charterdestinationerne ankommer til Billund lufthavn mellem klokken 18.00 og 19.40, har lufthavnens egen starthjælp svært ved at følge med. Charterturister på stribe kan nemlig ikke få gang i bilerne.
  
  Mistet overblikket
  Billund lufthavns gratis vejhjælp har mistet overblikket over, hvor mange de har hjulpet de seneste dage, men de gætter på omkring 100 biler.
  I aften sender vi live fra Billund lufthavn når de hjemvendte turister drejer nøglen på bilen første gang.
  
  Hjælp udefra
  Dansk Autohjælp er også rykket ud til Billund lufthavn 29 gange siden 1. februar til de utålmodige kunder. De seneste dage har de endda ladet en af deres servicebiler blive i lufthavnen, indtil alle charterankomster er overstået.
  